# Savoy Truffle

«Savoy Truffle» és una cançó interpretada per The Beatles i escrita per George Harrison. Forma part del seu àlbum The Beatles (més conegut com The White Album) del 1968.

## Origen i lletra

Harrison la va escriure com un tribut a l'addicció a les xocolates del seu amic Eric Clapton, i va derivar el títol i moltes de les línies del tema d'una caixa de bombons d'una marca anomenada Mackintosh Good News. Savoy Truffle era el nom d'un de les xocolates, així com Cream Tangerine, Montelimart i Coffee Dessert. Se suposa que tots els noms indicats són autèntics, excepte la crema de cirera (Cherry cream) i el dolç de coco (Cocunut fudge).
El cor But you'll have to have them all pulled out after the Savoy Truffle ("Però hauran de treure-te'ls tots després del Savoy Truffle") és una referència a la deterioració d'una dent per haver menjat molts dolços. La línia We all know Ob-La-Di Ob-La-Da ("Tots coneixem Ob-La-Di Ob-La-Da") es refereix a la cançó escrita per Paul McCartney «Ob-La-Di Ob-La-Da», la qual apareix abans en el mateix àlbum.

## Gravació

The Beatles van gravar la primera presa de «Savoy Truffle» el 3 d'octubre de 1968 i la mescla final va estar finalitzada el 14 d'octubre. Es van utilitzar sis saxofonistes (dos barítons i quatre tenors) que es van disgustar quan Harrison va decidir distorsionar el seu so.
La cançó està en la pista tres de la cara B del segon disc de vinil, mentre que en el format de CD, es troba en la desena pista del disc dos.

## Personal

* George Harrison: Veu, guitarra acústica (Gibson J-200), guitarra elèctrica (Gibson Les Paul "Lucy")
* Ringo Starr: Bateria (Ludwig Super Classic)
* Paul McCartney: Baix (Rickenbacker 4001s) i cors
* Chris Thomas: Piano elèctric (Höhner Pianet C), orgue (Hammond RT-3)
* Ronald Ross: Saxo baríton
* Bernard George: Saxo baríton
* Art Ellefson: Saxo tenor
* Danny Moss: Saxo tenor
* Harry Klein: Saxo tenor
* Derek Collins: Saxo tenor

## Referències

* ↑ Castleman, Harry. All together now : the first complete Beatles discography ; 1961-1975. New York Ballantine Books, 1977. ISBN 978-0-345-25680-5.
* ↑ «Songs about Eric», 17-05-2008. Arxivat de l'original el 2008-05-17. [Consulta: 14 abril 2022].
* ↑ «Savoy Truffle» (en anglès britànic), 16-03-2008. [Consulta: 14 abril 2022].
* ↑ Winn, John C. The Beatles' recorded legacy. 1st ed. New York: Three Rivers Press, 2008-2009. ISBN 978-0-307-45157-6.
* ↑ Miles, Barry. The Beatles diary. Londres: Omnibus, 2001. ISBN 0-7119-8308-9.
* ↑ MacDonald, Ian. Revolution in the head : the Beatles' records and the sixties. Fully updated ed. Londres: Pimlico, 1998. ISBN 0-7126-6697-4.
* ↑ Guesdon, Jean-Michel. All the songs : the story behind every Beatles release, 2013. ISBN 978-1-57912-952-1.
* ↑ «"Savoy Truffle" song by The Beatles. The in-depth story behind the songs of The Beatles. Recording History. Songwriting History. Song Structure and Style.». www.beatlesebooks.com. [Consulta: 10 febrer 2021].

## Bibliografia

* Castleman, Harry. All Together Nowː The Frst Complete Beatles Discography (en anglès). Nova York: New York Ballantine Books, 1977. ISBN ISBN 978-0-345-25680-5.
* Winn, John C. The Beatles' Recorded Legacy (en anglès). Nova York: Three Rivers Press, 2007-2008. ISBN ISBN 978-0-307-45157-6.
* Miles, Barry. The Beatles Diary (en anglès). Londres: Omnibus, 2001. ISBN ISBN 0-7119-8308-9.
* MacDonald, Ian. Revolution in the Head: The Beatles' Records and the Sixties (en anglès). Londres: Pimlico, 1998. ISBN ISBN 0-7126-6697-4.
* Guesdon, Jean-Michel. All the Aongs: The Story Behind Every Beatles Release (en anglès), 2013. ISBN ISBN 978-1-57912-952-1.

## Vegeu també

* Discografia oficial de The Beatles